stanford-oval/wikipedia huggingface dataset:
Navayana
Pyhät tekstit ja uskomuksia

Buddhalaisten tekstien lisäksi Ambedkarin kirjoittama, mutta postuumisti julkaistu, The Buddha and His Dhamma -kirja on keskeisessä asemassa navayanassa. Ambedkar itse kuoli vain kolme päivää sen jälkeen, kun oli saanut kirjan ensimmäisen käsikirjoituksen valmiiksi. Kirja on kirjoitettu ennemminkin maallikoille kuin uskonoppineille.
Navayanan katsotaan edustavan sekulaaria buddhalaisuutta. Ambedkar kertoi Buddhan elämäkerran uudelleen keskittyen enemmän luonnollisiin piirteisiin sekä eettisiin opetuksiin eikä niinkään yliluonnollisiin asioihin. Uudelleensyntyminen toimii siten, että ruumiin atomit päätyvät ihmisen kuoltua takaisin osaksi luonnon kiertokulkua. Myös karman merkitys on vähäisempi verrattuna muihin buddhalaisuuden koulukuntiin. Nirvana edustaa navayanassa maailmantilaa, jossa tasa-arvo toteutuu ja johon kaikkien buddhalaisten tulisi pyrkiä..
Navayanassa on kolme tärkeää juhlapyhää: Dhammachakra Pravartan Din, Ambedkar Jayanti ja Buddhan syntymäpäivä.
Navayana intialaisessa yhteiskunnassa

Navayana on suurin buddhalaisuuden suuntaus Intiassa: 87% kaikista Intian buddhalaisista on kääntynyt uskoon ja juurikin navayanaan. Syynä on ollut dalitien kokema syrjintä, jota he ovat kohdanneet hinduina..
Navayanan kannatus on suurinta Maharashtran osavaltiossa, jossa 90% navayana-buddhalaisista asuu. Uskonto myös kasvaa nopeimmin juuri Maharashtrassa verrattuna muihin Intian osavaltioihin..
Uskonnolla on myös poliittinen ulottuvuus. Intian kansanpuolue (BJP), joka on perinteisesti identifoitunut hindujen puolueena, on havahtunut mahdolliseen kannatuksen romahtamiseen keskiluokan keskuudessa. Vaikka kastijärjestelmä on ollut laiton vuodesta 1947 lähtien, se on kuitenkin aina ollut osa paikallista tapakulttuuria. Ihmiset ovat myös osoittaneet mieltään BJP:ta vastaan kääntymällä buddhalaisiksi..
Ambedkarin 22 lupausta

Kääntymisensä yhteydessä Ambedkar teki 22 lupausta, joista keskeisimmät olivat hindulaisuudesta luopuminen ja Buddhan opetusten seuraaminen riippumatta mahajanan tai hinajanan eroista. Ne ovat:
En usko Brahmaan, Vishnuun tai Maheshiin enkä palvo näitä.
En usko Ramaan tai Krishnaan, joiden uskotaan olevan Jumalan inkarnaatioita, enkä palvo näitä.
En usko Gauriin, Ganapatiin tai muihinkaan hindujen jumaliin tai jumalattariin enkä palvo näitä.
En usko Jumalan inkarnaatioihin.
En usko enkä tule uskomaan, että Buddha on Vishnun inkarnaatio Uskon tämän olevan hulluutta ja propagandaa.
En ota osaa shraddhaan (kuolleiden esi-isien kunnioittaminen) enkä juhli Pitri Pakshaa (kuolleiden esi-isien muistojuhlaa).
En käyttäydy tavalla, joka loukkaa Buddhan periaatteita ja opetuksia.
En salli brahminien johtavan seremonioita.
Uskon ihmisten tasa-arvoon.
Teen tekoja tasa-arvon hyväksi.
Seuraan jaloa kahdeksasosaista polkua.
Seuraan Buddhan antamaa paramitaa.
Tarjoan myötätuntoa ja rakastavaa ystävällisyyttä kaikkia olentoja kohtaan ja suojelen niitä.
En varasta.
En valehtele.
En tee lihallista syntiä.
En käytä päihdyttäviä aineita kuten alkoholia tai huumeita ym.
Toimin jalon kahdeksasosaisen polun mukaisesti ja harjoitan myötätuntoa ja ystävällisyyttä joka päivä.
Luovun hindulaisuudesta, joka on vahingollista ihmisyydelle ja hankaloittaa ihmisyyden etenemistä, koska se perustuu epätasa-arvolle, ja omaksun buddhalaisuuden uskokseni.
Uskon tosissani siihen, että Buddhan opetukset ovat ainoa todellinen uskonto.
Uskon jälleensyntymiseen.
Vannon, että tästä päivästä lähtien elän Buddhan ja hänen opetustensa mukaan.
Galleria

Navayana-liikkeen käyttämä lippu
Buddhan patsas Viharissa, Maharashtrassa.
Ambedkaria ja Buddhaa esittävät patsaat Mumbaissa.
Navayanalaiset häät Maharashtrassa.
Ambedkarin 22 lupausta Nagpurissa.
Männiku

| Männiku |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Nõmme
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  4,47 km²
Väkiluku (1.1.2018):  5 826
 – Väestötiheys:  1 303,4 as./km²
Infobox OKVirheellinen NIMI-arvo: 
Männiku on asuinalue (vir. asum) Nõmmen kaupunginosassa Tallinnassa. Sen pinta-ala on 447 hehtaaria ja väkiluku 5 826 henkeä (1.1.2018). Vuoden 2014 alussa asuinalueen väestöstä 60 prosenttia oli virolaisia.
Aiheesta muualla

Kuvia tai muita tiedostoja aiheesta Männiku Wikimedia Commonsissa
Navarranseisoja

| Navarranseisoja |
| --- | --- |

Avaintiedot
Alkuperämaa:   Espanja
Määrä:  Suomessa ei yhtään
Rodun syntyaika:  1100-luku
Alkuperäinen käyttö:  metsästyskoira
Nykyinen käyttö:  kanakoira
Muita nimityksiä:  pachón navarro, Perdiguero Navarro, Navarra Pointer, Navarro Pointer, Old Spanish Pointer, Spanish Pointer, Pachon de Vitoria, Bracco Navarro, Bracco Navarone, Bracco Carlos VIII, Perro de Punta Ibérico
FCI-luokitus:  ei RSCE: 7 Kanakoirat alaryhmä 1.1 Mannermaiset kanakoirat, seisojatyyppiset
Ulkonäkö
Paino:  27–33 kg
Säkäkorkeus:  48–57 cm
Väritys:  valkoinen maksanvärisin tai oranssein merkein
Navarranseisoja (esp. pachón navarro, baskiksi nafarroako patxoi) on espanjalainen metsästyskoira.
Ulkomuoto

Rodulla on epätavallinen keskeltä kahtiajakautunut kirsu tai niin sanottu tuplakirsu. Tämän epätavallisen ominaisuuden uskotaan antavan koiralle erityisen herkän hajuaistin, mikä on tärkein syy sille että siitä jalostettiin metsästyskoira.
Nykyinen navarranseisoja on mannermaisten kanakoirien tyyppinen metsästyskoira, joka osoittaa riistan seisomalla. Sillä on lyhyt karvapeite, joka voi olla maksavalkoinen tai oranssivalkoinen ja joka on useimmiten pilkuttunut samaan tapaan kuin lyhytkarvaisella saksanseisojalla. Pää ja suuret laikut karvapeitteessä ovat yleensä yksivärisiä. Koiralla on leveä pää ja se on tukeva eläin, painaa 27–33 kg ja on säkäkorkeudeltaan 48–57 cm. Korvat ovat pitkät.
Alkuperä

Navarranseisojaa pidetään monien eurooppalaisten lintukoirien kantarotuna. Sen uskotaan polveutuneen 1100-luvulla talbot houndista ja muista ajokoirista.[lähde? ] Desmond Morriksen mukaan se polveutuisi kuitenkin de monte-tyyppisestä sabueso españolista ja muinaisesta rodusta nimeltä pachon iberico ("iberianseisoja"). Sen uskotaan saavuttaneen huippusuosion Espanjan aateliston joukossa 1700- ja 1800-luvuilla ja se melkein kuoli sukupuuttoon Espanjan sisällissodan jälkeen. Muutama rodunharrastaja kiersi maata etsiäkseen jäljelle jääneitä yksilöitä ja elvytti jalostuskannan.
Kansainvälinen kennelliitto FCI ei ole vielä hyväksynyt navarranseisojaa viralliseksi roduksi.
Alkuperä > Vaikutus muihin rotuihin

Tuplanenäinen andientiikerikoira, joka löydettiin Etelä-Amerikasta, polveutuu luultavasti espanjalaisten konkistadorien 1500-luvulla alueelle tuomista navarranseisojista.
Navarranseisoja kulttuurissa

Lainaus: - Navarranseisoja:
… noina verrattomina onnellisuuden päivinä se metsästi pachón-koira seuranaan
– Moral of Peralta, 1912
Aiheesta muualla

Pachón Navarro ~ Old Spanish Pointer. (esp)
Perdiguero Navarro, Continental Kennel Club (en)
Double-nosed dog not to be sniffed at, BBC News
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pachon Navarro
Navarranseisoja vuodelta 1890.
Käännös suomeksi
Munuaispuut

| Munuaispuut |
| --- | --- |
 Munuaispuu Anacardium occidentale
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Rosanae
Lahko::  Sapindales
Heimo::  Sumakkikasvit Anacardiaceae
Alaheimo::  Anacardioideae
Suku::  Munuaispuut Anacardium  L.
Katso myös
   Munuaispuut Wikispeciesissä   Munuaispuut Commonsissa 
Infobox OKNimi-testi OK: 
Munuaispuut (Anacardium) on kasvisuku, joka kuuluu sumakkikasvien heimoon. Munuaispuut ovat trooppisen Amerikan ainavihantia pensaita ja puita. Jotkin lajit tuottavat syötäviä siemeniä tai hedelmiä. Lajeista munuaispuuta viljellään laajalti sen cashew-pähkinöiksi kutsuttujen siementen vuoksi.
Tuntomerkit

Munuaispuut ovat ainavihantia pensaita tai puita. Lehdet ovat yksinkertaisia, ruodillisia ja ehyitä. Munuaispuut ovat andromonoeekkisiä, mikä tarkoittaa samassa kasviyksilössä olevan sekä kaksineuvoisia kukkia että yksineuvoisia hedekukkia. Kukissa on viisi terälehteä ja 7–10 hedettä. Varsinaiset hedelmät ovat kuivia, pähkinämäisiä luumarjoja, mutta kukkaperät laajenevat hedelmien kypsyessä eräänlaisiksi pohjushedelmiksi.
Levinneisyys

Munuaispuut kasvavat luonnonvaraisina Amerikan mantereiden trooppisissa osissa. Munuaispuuta (Anacardium occidentale) kasvatetaan nykyisin myös laajemmalti maailman trooppisen ilmaston alueilla cashew-pähkinöiden tuotantoon.
Lajit

Munuaispuihin kuuluu ainakin noin 20 lajia. Näiden lisäksi suvussa on useita muitakin lajikuvauksia, joiden validisuus tai taksonominen asema ovat epäselviä.
Anacardium amapaense
Anacardium amilcarianum
Anacardium brasiliense
Anacardium caracolii
Anacardium corymbosum
Anacardium curatellifolium
Anacardium excelsum
Anacardium fruticosum
Anacardium giganteum
Anacardium humile
Anacardium kuhlmannianum
Anacardium microsepalum
Anacardium nanum
Anacardium negrense
munuaispuu (Anacardium occidentale)
Anacardium othonianum
Anacardium parvifolium
Anacardium rondonianum
Anacardium spruceanum
Anacardium tenuifolium
Aiheesta muualla

Suomen Lajitietokeskus: Munuaispuut – Anacardium
Anacardium humilen laajentunut punainen kukkaperä ja pieni kuiva hedelmä sen kärjessä.
Nae aidineun gangnammiin

| Nae aidineun gangnammiin> 내 아이디는 강남미인 |
| --- | --- |
Tyyli:  draama
Kestoaika:  70 min
Pääosissa:   Im Soo-hyang  Cha Eun-woo  Jo Woo-ri  Kwak Dong-yeon 
Alkuperämaa:   Korean tasavalta
Alkuperäiskieli:  korea
Verkko:   JTBC
Esitetty:  27. heinäkuuta 2018 – 15. syyskuuta 2018
Jaksoja:  16
Tuotanto
Tuotantoyhtiö(t):  Art & Culture
Aiheesta muualla
Virallinen sivusto
IMDb
Nae aidineun gangnammiin (kor. 내 아이디는 강남미인, engl. Gangnam Beauty) on televisioyhtiö JTBC:n esittämä eteläkorealainen draamasarja. Sen päärooleissa ovat Im Soo-hyang, Cha Eun-woo, Jo Woo-ri ja Kwak Dong-yeon.
Näyttelijät

| 0 | 1 | 2 |
| --- | --- | --- |
|  Im Soo-hyang  | … |  Kang Mi-rae   |
|  Cha Eun-woo  | … |  Do Kyung-seok   |
|  Jo Woo-ri  | … |  Hyun Soo-a   |
|  Kwak Dong-yeon  | … |  Yeon Woo-young   |
Aiheesta muualla

Virallinen sivusto
Nadine Dorries

| Nadine Dorries |
| --- | --- |

Yhdistyneen kuningaskunnan digitaali-, kulttuuri-, media- ja urheiluministeri
 15. syyskuuta 2021 – 6. syyskuuta 2022  
Edeltäjä:  Oliver Dowden
Yhdistyneen kuningaskunnan mielenterveydestä, itsemurhien ehkäisystä ja potilasturvallisuudesta vastaava apulaisministeri/parlamentaarien alivaltiosihteeri
 27. heinäkuuta 2019 – 15. syyskuuta 2021  
Edeltäjä:  Jackie Doyle-Price
Seuraaja:  Gillian Keegan
Yhdistyneen kuningaskunnan alahuoneen jäsen
 5. toukokuuta 2005– Mid Bedfordshiren vaalipiiri  
Edeltäjä:  Jonathan Sayeed
Henkilötiedot
Syntynyt: 21. toukokuuta 1957 (ikä 67) Liverpool, Englanti
Kansalaisuus:   Yhdistynyt kuningaskunta
Tiedot
Puolue:  Konservatiivipuolue
Aiheesta muualla
www.dorries.org.uk
Nadine Vanessa Dorries (os. Bargery; s. 21. toukokuuta 1957) on brittiläinen konservatiivipuolueen poliitikko, joka on toiminut Yhdistyneen kuningaskunnan alahuoneen jäsenenä vuodesta 2005 ja digitaali-, kulttuuri-, media- ja urheiluministerinä vuosina 2021–2022.
Ura > Ennen politiikkaa

Nadine Bargery syntyi Liverpoolissa. Hänen katolinen, irlantilainen isänsä työskenteli linja-autonkuljettajana ja hissinkuljettajana ja kärsi Raynaudin oireesta, kun taas hänen äitinsä oli protestantti. Vuosina 1975–1978 hän työskenteli sairaanhoitajana Warringtonin sairaalassa ja vuosina 1978–1981 eri paikoissa Lontoossa ja Liverpoolissa. Vuosina 1983–1984 hän toimi Sambiassa paikallisen koulun rehtorina samalla, kun hänen aviomiehensä johti kuparikaivosta. Vuonna 1987 hän perusti Company Kids Ltd -päivähoitoyrityksen, joka myytiin vuonna 1998 Bupa-terveysvakuutusyhtiölle, jonka hallituksessa Dorries toimi seuraavan vuoden ajan.
Ura > Alahuoneessa

Vuoden 2001 parlamenttivaaleissa Dorries oli ehdolla Hazel Groven vaalipiirissä, mutta tuli toiseksi häviten liberaalidemokraattien Andrew Stunellille. Hän työskenteli Oliver Letwinin erityisneuvonantajana, kun tämä toimi konservatiivien varjohallituksen valtiovarainministerinä.
Vuoden 2005 parlamenttivaaleissa Dorries valittiin alahuoneeseen Mid Bedfordshiren vaalipiiristä 46,3 prosentin ääniosuudella. Saman vuoden konservatiivipuolueen puheenjohtajavaalissa Dorries kannatti David Davisiä, mutta veti tukensa myöhemmin pois. Puheenjohtajaksi valittu David Cameron edustaa Dorriesin mukaan ”kaikkea, johon olen läpi elämäni suhtautunut epäluuloisesti”.
Ura > Kulukorvaukset

Vuoden 2009 parlamentin kulukorvausskandaalissa sanomalehti The Daily Telegraph uutisoi Dorriesin nostaneen 24 222 punnan edestä kulukorvauksia vaalipiirissään sijaitsevaa kakkosasuntoaan varten, vaikka kyseessä oli tosiasiassa hänen ensisijainen asuntonsa. Hän oli myös anonut kulukorvauksia hotelliyöpymisistä, joista yhden kuitissa luki nimenä ”herra N Dorries”; näitä kuluanomuksia ei hyväksytty, ja Dorriesin mukaan ne oli lähetetty vahingossa. BBC:n radiohaastattelussa hän vertasi kulukorvauksista uutisointia mccarthyistiseen noitavainoon, mistä konservatiivipuolueen puheenjohtaja David Cameron kritisoi häntä julkisesti. Hän väitti, että the Daily Telegraphin uutisointi saattaisi johtaa kansanedustajien itsemurhiin, minkä seurauksena sanomalehti pakotti Dorriesin poistamaan bloginsa internetissä uhaten tätä oikeustoimilla kunnianloukkauksesta. Vuonna 2010 Dorriesin nostamat kulukorvaukset olivat edelleen tutkinnan kohteena; epäselvyyksiä oli muun muassa liittyen hänen ensisijaisen asuntonsa sijaintiin. Hän oli myös nostanut lähes 20 000 puntaa kulukorvauksia toimistokuluja varten ”tutkimustyöstä”, jota hän oli tehnyt mediasuhde- ja PR-yritykselle.
Vuonna 2013 paljastui, että Dorriesin tytär Philippa oli ollut hänen palkkalistoillaan ja saanut julkisista varoista palkkaa yli 40 000 puntaa; Philippan erottua Dorries palkkasi tämän pikkusiskon Jenniferin, joka sai yli 30 000 puntaa palkkaa. Daily Mirrorin toimittajan kysyttyä asiasta Dorriesilta tämä vastasi Twitterissä: ”Jos näen sinut mailia lähempänä tyttäriäni, naulaan munasi maahan... etuhampaitasi käyttäen. Tajuatko?” Samana vuonna hän ilmoitti, ettei enää anoisi kulukorvauksia, vaan nostaisi ainoastaan kansanedustajan palkkaa.
Ura > Televisioesiintyminen

Marraskuussa 2012 ilmoitettiin, että Dorries esiintyisi kilpailijana reality-TV-sarjassa I’m a Celebrity... Get Me Out Of Here. Konservatiivipuolueen jäsenet ja Dorriesin vaalipiirin asukkaat kritisoivat Dorriesin päätöstä. Dorries ei ollut ilmoittanut puolueen avainhenkilöille, että hän jäisi pois parlamentista. Hänet erotettiin konservatiivipuolueen parlamenttiryhmästä. Sarjan kuvaukset alkoivat 11. marraskuuta, mutta Dorres eliminoitiin kilpailijoista ensimmäisenä 21. marraskuuta. Hän palasi parlamenttiin ja istui sitoutumattomana kansanedustajana.
Dorries hyväksyttiin takaisin konservatiivipuolueen parlamenttiryhmän jäseneksi toukokuussa 2013. Päätöksen spekuloitiin johtuvan siitä, että Dorriesin pelättiin saattavan loikata UKIPiin, joka oli saman kuun paikallisvaaleissa vienyt äänestäjiä konservatiiveilta. Pian tämän jälkeen Dorries ehdotti, että seuraavissa vaaleissa konservatiivipuolue ja UKIP voisivat asettaa ehdolle yhteisiä ehdokkaita; konservatiivipuolue kuitenkin tyrmäsi ehdotuksen.
Marraskuussa 2013 Dorries esitti alahuoneelle anteeksipyynnön kieltäydyttyään paljastamasta esiintymispalkkiotaan. Hän vetosi salassapitosopimukseensa televisiokanava ITV:n kanssa ja siihen, että palkkio oli maksettu hänen omistamalleen yritykselle eikä suoraan hänelle. Myöhemmin hän ilmoitti palkkion suuruudeksi 20 228 puntaa.
Ura > Hallituksessa

Boris Johnsonin tultua valituksi konservatiivipuolueen puheenjohtajaksi ja Yhdistyneen kuningaskunnan pääministeriksi Dorries nimitettiin mielenterveydestä, itsemurhien ehkäisystä ja potilasturvallisuudesta vastaavaksi parlamentaariseksi alivaltiosihteeriksi.
10. maaliskuuta 2020 Dorries sai koronavirustartunnan ollen näin ensimmäinen tartunnan saanut alahuoneen jäsen. Toukokuussa 2020 Dorries ylennettiin apulaisministeriksi.
Syyskuussa 2021 Dorries nimitettiin digitaali-, kulttuuri-, media- ja urheiluministeriksi. Hän on kritisoinut BBC:n ”elitismiä” ja aikoo uudistaa BBC:tä.
Poliittiset näkemykset > Brexit

Vuoden 2016 EU-kansanäänestyksessä Dorries kannatti brexitiä eli Yhdistyneen kuningaskunnan eroa Euroopan unionista. Hän vaati brexitiä vastustaneen pääministerin David Cameronin eroa.
Poliittiset näkemykset > Abortti

Dorries on useilla lakialoitteilla pyrkinyt laskemaan aikarajaa, jonka puitteissa abortin saisi tehdä. Vuonna 2006 hän pyrki laskemaan aikarajaa Isossa-Britanniassa 24:nnestä raskausviikosta 21:seen. Vuonna 2008 hän pyrki muuttamaan parlamentin käsittelemää hedelmöitys- ja alkiolakia siten, että aikaraja olisi laskettu 20:nteen raskausviikkoon. Vuonna 2011 hän pyrki kieltämään aborttineuvonnan tarjoamisen.
Poliittiset näkemykset > Seksuaalikasvatus

Vuonna 2011 Dorries jätti lakialoitteen, jonka nojalla 13–16-vuotialle tytöille suunnattavassa seksuaalikasvatuksessa tulisi opettaa entistä enemmän seksistä pidättäytymisestä. Terveydenhuolto- ja seksuaalikasvatusasiantuntijat kritisoivat lakialoitetta, ja työväenpuolueen kansanedustaja Chris Bryant kutsui sitä ”typerimmäksi näkemäkseen lakiehdotukseksi”.
Poliittiset näkemykset > Samaa sukupuolta olevien avioliitto

Dorries vastustaa samaa sukupuolta olevien avioliittoa. Vuonna 2013 hän kritisoi parlamentin silloin käsittelemää lakiehdotusta muun muassa sen suhteen, ettei se käsitellyt ollenkaan avioliiton täydellistämistä, aviorikoksia tai uskottomuutta, jotka hänen mielestään aiemman lainsäädännön nojalla liittyvät ainoastaan heteroseksuaalisiin avioliittoihin.
Yksityiselämä

Dorries meni naimisiin kaivosinsinööri Paul Dorriesin kanssa vuonna 1984. Heille syntyi kolme tytärtä ennen kuin he erosivat vuonna 2007.
Dorries on anglikaaninen kristitty, ja on sanonut olevansa kansanedustaja ”vain, koska Jumala niin haluaa.”
Dorries vuonna 2014.
Nae dwie terrius

| Nae dwie terrius> 내 뒤에 테리우스 |
| --- | --- |
Tyyli:  draama
Kestoaika:  35 min
Pääosissa:   So Ji-sub  Jung In-sun  Son Ho-jun  Im Se-mi 
Alkuperämaa:   Korean tasavalta
Alkuperäiskieli:  korea
Verkko:   MBC
Esitetty:  27. syyskuuta 2018 – 15. marraskuuta 2018
Jaksoja:  32
Tuotanto
Tuotantoyhtiö(t):   MBC  Mong-jak-so Co., Ltd. 
Aiheesta muualla
Virallinen sivusto
IMDb
Nae dwie terrius (kor. 내 뒤에 테리우스) on televisioyhtiö MBC:n esittämä eteläkorealainen draamasarja. Sen päärooleissa ovat So Ji-sub, Jung In-sun, Son Ho-jun ja Im Se-mi.
Näyttelijät

| 0 | 1 | 2 |
| --- | --- | --- |
|  So Ji-sub  | … |  Kim Bon (Terius)   |
|  Jung In-sun  | … |  Go Ae-rin   |
|  Son Ho-jun  | … |  Jin Young-tae   |
|  Im Se-mi  | … |  Yoo Ji-yeon   |
Aiheesta muualla

Viralliset kotisivut
Napadynamo

Napadynamo
Napadynamo on sähkövirtaa tuottava generaattori, joka on sijoitettu polkupyörän etunapaan.
Sen yleisin käyttötarkoitus on tuottaa sähköenergiaa valoja varten.
Historia

Perinteisesti dynamo on ollut laite, joka sijaitsee renkaan lähellä pyörän haarukkaan kiinnitettynä. Tällöin dynamo saa pyörimisliikkeensä rengasta vasten pyörivän rullan välityksellä. Napadynamoon verrattuna tällainen dynamo on edullisempi ja helpompi asentaa, mutta toimintavarmuus etenkin lumi- ja räntäkelillä heikompi ja liikevastus dynamon päällä ollessa suurempi.
Polkupyörän perinteinen ns. pullodynamo
Napakiak

| Napakiak |
| --- | --- |
 Napakiak
 Koordinaatit: 60°41′36″N, 161°58′25″W 
Valtio:  Yhdysvallat
Osavaltio:  Alaska
Väestönlaskenta-alue:  Bethel
Aikavyöhyke:  UTC-9
 – Kesäaika:  UTC-8
Infobox OKVirheellinen NIMI-arvo: 
Napakiak on kaupunki Alaskassa Kuskokwimjoen pohjoisrannalla 24 kilometriä lounaaseen Bethelistä. Kaupunki on saarella joen ja Johnson's Sloughin välissä.
Vuoden 2000 väestönlaskennassa kaupungin asukasluku oli 353, joista 96,03 % oli Amerikan alkuperäiskansoihin kuuluvia. He ovat pääosin jupik-eskimoita ja kaupungissa toimii liittovaltion tunnustama Native Village of Napakiak -heimoyhteisö.
Historiaa

Jupik-eskimot ovat asuneet alueella noin 1000 jaa. alkaen. E.W. Nelson mainitsi kylän ensi kertaa vuonna 1878, tosin silloin se oli alajuoksulla Johnsoninjoen suulla. Vuonna 1884 herrnhutilaisten retkikunta mainitsee Napakiakin olevan lähellä Napaskiakia, joka antaa olettaa, että kylä oli siirtynyt nykyiselle paikalleen. Vuonna 1910 kylän asukasluku oli 166.
Elokuussa 1929 kylässä vihittiin käyttöön kolmen vuoden rakennusprojektin jälkeen herrnhutilaisten kirkko. Vuonna 1939 aloitti toimintansa koulu ja vuonna 1946 eskimoiden osuuskunnan ylläpitämä kauppa. Postitoimisto aloitti vuonna 1951. National Guard Armory rakennettiin 1960. Napakiak sai kaupunkioikeudet vuonna 1970. Kiitotie lentokoneille avattiin 1973.
Noidansolmu

Noidansolmu
Noidansolmu (engl. witch's knot) on symboli, jota käytettiin keskiajan Euroopassa suojaamaan noitien taikuuksilta. Noidansolmu kuvaa noitien taikuuksia, joita tehtiin solmujen avulla. Suojaavana periaatteena oli, kuten monen muunkin symbolin kohdalla, että pahan kuva suojaa pahalta. Noidansolmu tehtiin talojen tai tallien oven yläpuolelle. Noidansolmu on muunnos hannunvaakunasta. Eräs merkin taikavoimaa lisäävä tekijä saattoi olla se, että melko monimutkaisen merkin saattoi piirtää jatkuvalla liikkeellä.
Aiheesta muualla

altreligion.about.com (Arkistoitu – Internet Archive)
Naxxar Lions FC

Naxxar Lions Football Club on jalkapalloseura Naxxarin kunnasta Pohjois-Maltalta. Naxxar pelaa Maltan korkeimmalla sarjatasolla Maltan Valioliigassa.
Niniven maakunta

| Niniven maakunta نینوى, Nīnawā Neynewa; ܢܝܢܘܐ, Nīnwē |
| --- | --- |

 Sijainti
Valtio:  Irak
Hallinto:  
 – hallinnollinen keskus:  Mosul
Pinta-ala  ():  37 323 km²
Väkiluku (2013)  ():  3 041 940
HDI (2012):  0,655
Lyhenteet:  
 – ISO 3166:  IQ-NI
Ninive (arab. نینوى‎, Nīnawā, kurdiksi Neynewa‎, syyr. ܢܝܢܘܐ, Nīnwē) on maakunta (lääni) Irakin pohjoisosassa. Maakunnan pinta-ala on 37 323 neliökilometriä eli maakunta kattaa 8,6 prosenttia Irakista. Maakunta rajoittuu lännessä Syyrian koillisosiin, pohjoisessa Dahukin, idässä Erbilin, etelässä Saladinin (Salah al-Din) ja Anbarin maakuntiin.
Vuoden 1997 väestönlaskennan aikaan siellä asui 2 042 852 henkeä. Vuonna 2013 väkiluvuksi arvioitiin 3 041 940 (9,6 % Irakin väestöstä). Kaupunkilaisia on 60,1 % ja maaseudulla asuu 39,9 prosenttia väestöstä. Pääosa maakunnan asukkaista on sunnimuslimeita tai kurdeja.
Jihadistijärjestö Isisin vallattua suuria osia maakunnan etelä- ja keskiosista, pelkästään vuoden 2014 aikana, syyskuun alkuun mennessä noin 500 000 eri uskontokuntiin kuuluvan irakilaisen arvioitiin muuttaneen maakunnasta turvallisemmille alueille, suojaan väkivallalta ja terroristijärjestön toimilta. Evakkoon lähteneet muuttivat erityisesti Irakin Kurdistanin puolelle.
Maakunta jakautuu paikallishallintoa varten yhdeksään piirikuntaan, joista osa kuuluu Kurdistanin autonomiseen alueeseen (esimerkiksi piirikuntakartan koillisosan "Aqra"). Maakunnalla on ollut kiistoja joidenkin piirikuntien (mm. Sinjar, Telafar, Tilkaif) hallinnasta Irakin Kurdistanin Dahukin maakunnan kanssa.
Niniven maakunnan piirikuntajako.
Sinjar (10 % väestöstä),
Tal Afar (17 %),
Tilkaif (7 %),
Al-Shikhan (1 %),
Al-Hamdaniya (7 %),
Makhmur (7 %),
Mosul (43 %),
Hatra (2 %), ja
Al-Ba’aj (6 %).
Niniven pääkaupunki ja suurin kaupunki on Mosul. Muita kaupunkeja ovat esimerkiksi Tal Afar (Telafar) ja Sinjar (Sindžar).
Vuoteen 1976 saakka Ninive oli osa Mosulin provinssia, johon kuului myös nykyinen Dahukin maakunta.